**ΟΙ ΜΗΤΡΟΠΟΛΙΤΑΙ ΤΗΣ ΘΡΑΚΗΣ**

**ΔΙΔΥΜΟΤΕΙΧΟΥ, ΟΡΕΣΤΙΑΔΟΣ ΚΑΙ ΣΟΥΦΛΙΟΥ ΔΑΜΑΣΚΗΝΟΣ**

**ΞΑΝΘΗΣ ΚΑΙ ΠΕΡΙΘΕΩΡΙΟΥ ΠΑΝΤΕΛΕΗΜΩΝ**

**ΑΛΕΞΑΝΔΡΟΥΠΟΛΕΩΣ ΑΝΘΙΜΟΣ**

**ΜΑΡΩΝΕΙΑΣ ΚΑΙ ΚΟΜΟΤΗΝΗΣ ΠΑΝΤΕΛΕΗΜΩΝ**

21 Ἰανουαρίου 2022

**Δ Η Λ Ω Σ Η**

Οἱ Μητροπολίτες τῶν Ἱερῶν Μητροπόλεων τῆς Θράκης, ἔχοντας τὴν συναίσθηση τῶν ποιμαντικῶν θεμάτων τῶν Ἐκκλησιαστικῶν Ἐπαρχιῶν μας, τὰ ὁποῖα συμπλέκονται ἄρρηκτα μὲ τὴν ἐθνικῶς εὐαίσθητη περιοχὴ τῆς πατρίδας μας, ἐκφράζουμε σταθερὴ ἀπὸ ἐτῶν ἄποψη γιὰ τὴν θέση τῆς Θράκης σὲ ζητήματα μεταναστευτικῆς πολιτικῆς.

Κατὰ τὸ παρελθὸν ἔτος, σὲ τηλεδιάσκεψη μὲ τὸν Ὑπουργὸ Μετανάστευσης καὶ Ἀσύλου κ. Νότη Μηταράκη, ἐκφράσαμε τὴν ξεκάθαρη ἀντίθεσή μας στὴν πρόθεση τῆς Κυβερνήσεως γιὰ ἐπέκταση καὶ ἐνίσχυση τῶν Περιφερειακῶν Ὑπηρεσιῶν τῆς Ὑπηρεσίας Ὑποδοχῆς καὶ Ταυτοποίησης (Υ.Π.Υ.Τ.) στὸ Δ.Δ. Φυλακίου Ν. Ἕβρου, ἀλλὰ καὶ σὲ ὁποιαδήποτε ἄλλη περιοχὴ τῆς Θράκης, γιὰ εὐνόητους ἐθνικοὺς λόγους.

Τὴν ἴδια ἄποψη ἐκφράζουμε ἀμετακίνητα καὶ σήμερα, ἐφιστῶντας τὴν προσοχὴ ὅλων τῶν κρατικῶν φορέων καὶ τοῦ λαοῦ στὴν ἀνάγκη διατήρησης τοῦ διαλόγου καὶ στὴν οἰκοδόμηση κλίματος ὁμονοίας καὶ ὁμοφροσύνης. Ἄς μὴν ξεχνοῦμε ὅτι ἡ σύμπραξη τοῦ λαοῦ, τοῦ Κλήρου καὶ τοῦ ἐπισήμου κράτους ἀπέτρεψε τὴν ἀθρόα εἰσβολὴ καὶ ἀνέδειξε διεθνῶς τὴν μεθόδευση τῆς γείτονος γιὰ τὴ χρησιμοποίηση τῶν δυστυχῶν αὐτῶν συνανθρώπων μας ὡς ἐργαλεῖο ἀποσταθεροποίησης.

Ἡ διαφύλαξη τῆς πατρίδας μας ἀπαιτεῖ ὁμοφροσύνη.

Ὁ Διδυμοτείχου, Ὀρεστιάδος καὶ Σουφλίου

Δαμασκηνὸς

Ὁ Ξάνθης καὶ Περιθεωρίου

Παντελεήμων

Ὁ Ἀλεξανδρουπόλεως

Ἄνθιμος

Ὁ Μαρωνείας καὶ Κομοτηνῆς

Παντελεήμων